Firalboraia ha celebrat la seua 7ª edició amb major assistència, i més accessible i inclusiva
23 de octubre de 2023

Durant este cap de setmana s'ha celebrat Firalboraia 2023 en el Passeig d'Aragó. La fira comercial i artesanal ha rebut finançament de la Generalitat Valenciana.

FirAlboraia, una fira que creix any rere any, en la 7ª edició s'ha incorporat un espai inclusiu amb llenguatge de signes, sistema braille, hora sense soroll, i la visita del president de la associació de la Valldigna accessible. Envoltat en un ambient de festa, amb música, jocs i tallers.  La regidora de Comerç, Conxa Villena, ha destacat que "Treballem sempre recolzant al nostre comerç que ens dóna vida als barris, seguretat als carrers i crea llocs de treball.  Tot de la mà de ACEPA: Associació de Comerciants, Empresaris i Professionals d'Alboraia  Ha estat un èxit total i com sempre intentarem millorar en pròximes edicions."

Durant els tres dies s'ha pogut constatar una gran afluència als estands comercials i gastronòmics, així com les activitats programades per al públic infantil.

Miguel Chavarría, alcalde d'Alboraia, celebra "l'èxit d'esta nova edició de Firalboraia, agraint la col·laboració d'ACEPA, i totes les entitats, empresaris i associacions involucrades en el seu èxit".

Més de 50 participants expositors, amb el programa més ampli d'activitats de totes les edicions de Firalboraia, 20 activitats permanents durant tots els dies i més de 70 activitats proposades pels propis expositors i les organitzades pel Ajuntament des dels seus diferents serveis participants en la fira. L'Agència de Desenvolupament Local ja està rebent peticions de comerços interessats en la pròxima edició.

S'ha superat l'alt nivell d'assistència d'edicions anteriors detectant-se gran satisfacció tant pel públic infantil com pels majors respecte a les activitats programades i l'àmplia oferta de comerç tradicional i artesà, que col·loca la fira en un autèntic referent com a esdeveniment comercial, que s'espera que continue creixent any a any com ho fa gràcies a tots els participants i assistents.